
Solovn
En solovn består af et parabolformet spejl og en beholder til væske. Beholderen er anbragt i parabolens brændpunkt, hvor solens stråler koncentreres ved hjælp af spejlet. På den måde kan man opvarme vand eller mad ved hjælp af sollys. Denne øvelse går ud på at undersøge, hvor meget energi, der er i solens stråler. Du skal bestemme sollysets intensitet.
	Udførelse
Opmål 30 ml vand i et måleglas. Gå ud i solen med solovnen og indstil ovnen, så sollyset fokuseres på den lille sorte vandbeholder. Du kan evt. tjekke med et stykke papir, at lyset fokuseres på beholderen.

Hæld vandet i beholderen og start med at måle temperaturen. Mål derefter temperaturen hvert 30. sekund og notér målingerne i tabellen. Mål i ca. 15 minutter eller til temperaturen ikke længere stiger.

Benyt desuden et pyranometer til at måle sollysets intensitet.

PAS PÅ - beholderen og vandet kan blive meget varme!
	Solovn:

Beregninger og databehandling
Tegn en graf over temperaturen som funktion af tiden. Du kan indtaste dine målinger i en tabel i dit matematikprogram og tegne en graf eller et punktplot.
Undersøg hvor på grafen temperaturen stiger hurtigst. Prøv at forklare, hvorfor temperaturen ikke stiger lige hurtigt gennem forsøget.
Her er et regneeksempel, som du kan bruge til at beregne sollysets intensitet. Læs det og gennemfør selv de samme beregninger ud fra dine målinger:

Nogle elever måler, at når temperaturen stiger hurtigst, stiger den med 6,3 °C pr. minut. De har benyttet en vandmængde på 30 ml. Massen er 30 gram, da densiteten af vand er 1,0 g/cm3. 
Den energimængde, som vandet har modtaget på ét minut, er:
 
Effekten er 
Spejlets diameter er 30 cm, dvs. radius er 15 cm = 0,15 m
Arealet af spejlet er  
Endelig kan vi bestemme sollysets intensitet: 
Spørgsmål og diskussion
Sammenlign den intensitet, du har beregnet med den, du bestemte med pyranometeret. Beregn, hvor mange procent din intensitet afviger fra pyranometermålingen:

Prøv at forklare, hvorfor der er forskel.
Stor solovn
Forestil dig, at du kunne bygge en STOR solovn. Hvor stor skal den være for at du kan koge 2 liter vand med den på 15 minutter?
Du kan udføre beregningerne på denne måde: Beregn først, hvor meget energi, der skal tilføres 2 liter vand, for at vandet koger. Du kan antage, at starttemperaturen er 20 °C.
Beregn derefter den effekt, der skal tilføres energi med.
Benyt derefter din intensitet til at bestemme arealet af din STORE solovn. 
Beregn til sidst radius.
Perspektivér eksperimentet til sollysets opvarmning af havet og jorden
Tabel til målinger

